Ole Sohn (SF), 2000-10-25:
Dog har jeg den samme lille anke, som hr. Ole M. Nielsen var inde på, for jeg mener om det med søndagsdagene, at det er en unødvendig del.
Jeg vil som udgangspunkt gerne kvittere for regeringens lovforslag, fordi det imødekommer nogle af de elementer, som vi har peget på som problemer i lukkeloven, og som jo også er det, der er gennemgående i alle de høringssvar, der kommer ind: at der har været problemer med havnereglen.
Det har jo aldrig været intentionen, at bare fordi man fra skorstenen eller det flade tag på ens forretning kunne se vand i det fjerne, så kunne man påberåbe at ligge i nærheden
af en havn
Det har givet anledning til et omfattende misbrug
af intentionerne bag den, så derfor er det helt fint, at der sker en afvikling af havnereglen.
Vi finder, at den bør ske hurtigere, end der er lagt op til, men som udgangspunkt er det i den rigtige retning.
Vi synes også, at det er på en god måde, man laver en mere enkel administration af omsætningsafgiften, altså gør den til en bruttoomsætningsafgift, hvor man tager moms og punktafgifter ind.
Vi finder også, at det er rigtigt, at der ikke bare er en regel, men at der også skabes en reel kontrolmulighed, dels ved at man skal sørge for at opfylde nogle dokumentationskrav, og dels ved at der bliver indført nogle omsætningsbaserede bøder, så man ikke stort set omkostningsfrit kan bryde reglerne, sådan som vi også har set eksempler på under den nuværende ordning. Så som udgangspunkt finder vi, at der er positive elementer i regeringens lovforslag, og det kvitterer vi for.
Vi finder imidlertid, der er en selvmodsigelse i at ville have en lukkelov.
Det er jo det, der er ideen.
Derfor finder vi - og det er det, vi kvitterer for i forslaget - det lidt selvmodsigende, at man så åbner for, at man ikke bare fire gange, men ad åre ote gange om året kan holde søndagsåbent og ikke bare søndagsåbent, men også placere disse frit.
Det giver jo anledning til et stigende pres fra de store supermarkedskæder, og ideen med lukkeloven er jo netop, at man vil forhindre, at indkøbene koncentreres i store og større centre.
Derfor vil vi arbejde for at få fjernet de 8 dage.
Den ene dag, der er der i dag, er tilstrækkelig.
Sammenholdt dermed finder vi det heller ikke nødvendigt at have en revisionsbestemmelse i loven.
Vi mener, at den lov, der er lavet her, er den rigtige, med samme argumentation som Forbrugerrådet.
Når Forbrugerrådet er vendt, er det netop, fordi de har haft et ønske om, at der skulle være rige muligheder for forbrugerne for at kunne handle.
Og Forbrugerrådet finder med de eksisterende åbningsmuligheder, at forbrugernes ønsker og behov er imødekommet.
Derfor er der ikke behov for at foruddiskontere, at man skal revidere lukkeloven allerede om 4 år.
Vi er også meget bekymrede for det, der er skitseret som mulig regionalisering, fordi det også er det samme som at give et massivt pres på at få lukkeloven fjernet.
Men med de bekymringer, SF har skitseret her, og som jo er meget på linje med det, Det Konservartive Folkeparti har lanceret, så vil jeg også herfra tilsige regeringen positiv forhandlingsinteresse og også give aktiv støtte til, at vi får en hurtig udvalgsbehandling, sådan at vi kan få dette lovforslag ekspederet relativt hurtigt, for vores vedkommende gerne allerede i begyndelsen af eller midt i november, sådan at vi kan få ro på området både for forbrugernes og for detailhandelens og dens medarbejderes skyld.